**Mór Városi Önkormányzat Képviselő-testületének**

**9/2020. (III.31.) önkormányzati rendelete**

**az önkormányzati képviselők, a bizottsági tagok, valamint a tanácsnokok díjazásáról szóló 24/2019. (XI.7.) önkormányzati rendelet módosításáról**

Mór Városi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 35. § (1) bekezdésében meghatározott feladatkörében eljárva a következőket rendeli el:

**1. §** Mór Városi Önkormányzat Képviselő-testületének az önkormányzati képviselők, a bizottsági tagok, valamint a tanácsnokok díjazásáról szóló 24/2019. (XI.7.) önkormányzati rendelete (a továbbiakban: R.) 1. § (1) bekezdése helyébe a következő rendelkezés lép:

„(1) Az önkormányzati képviselő tiszteletdíja havonta:

a) alapdíj címén: a mindenkori kötelező legkisebb munkabér (a továbbiakban: minimálbér) 1,49-szeresének megfelelő összeg ezer forintra kerekítve,

b) az alapdíjon felül: ha a képviselő bizottság tagja (függetlenül attól, hogy hány bizottság munkájában vesz részt), a minimálbér 0,31-szeresének megfelelő összeg ezer forintra kerekítve.”

**2. §** A R.2. §-a helyébe a következő rendelkezés lép:

„**2. §** A képviselő-testület bizottsága nem képviselő tagjának tiszteletdíja havonta a minimálbér 0,31-szeresének megfelelő összeg ezer forintra kerekítve.”

**3. §** Ez a rendelet a kihirdetést követő napon lép hatályba.

Fenyves Péter Dr. Kovács Zoltán

polgármester jegyző

Záradék:

A rendeletet 2020. március 31. napján kihirdettem.

Dr. Kovács Zoltán

jegyző